Қазақстанға Давид Камерон келе жатыр
"Қазақстанға Давид Камерон келе жатыр" | "https://abai.kz/post/182704"
TITLE: Қазақстанға Давид Камерон келе жатыр
URL: https://abai.kz/post/182704
META: "Қазақстанға Давид Камерон келе жатыр" | "https://abai.kz/post/182704"
DATE: 23.04.2024
AUTHOR(s): Abai.kz
TOTAL WORDS: 90
TEXT: Ұлыбританияның Сыртқы істер министрі Қазақстанға ресми сапармен келеді. Бұл туралы ҚР СІМ баспасөз қызметі хабарлады. 24-25 сәуірде Ұлыбритания және Солтүстік Ирландия Біріккен Корольдігінің Сыртқы істер, достастық және даму министрі Дэвид Кэмерон Қазақстанға жұмыс сапарымен келеді, деп хабарлайды Azattyq Ruhy. «Кэмеронның іссапары кезінде оны ел басшылығы қабылдап, премьер-министрдің орынбасары-Сыртқы істер министрі Мұрат Нұртілеумен келіссөздер жүргізеді», – делінген ҚР СІМ баспасөз қызметі таратқан хабарламада. Сапар аясында саяси, сауда-экономикалық және мәдени-гуманитарлық салалардағы екіжақты ынтымақтастық мәселелерін, сондай-ақ өзекті өңірлік және халықаралық тақырыптарды талқылау жоспарланып отыр. Сапар қорытындысы бойынша бірқатар екіжақты құжаттарға қол қойылмақ. Abai.kz
